छत्तीसगढ़ी गज़ल – हम परदेशी तान ददा
मुरहा पोटरा आन ददा,
लात ल तंय झन तान ददा।
पानी टेक्टर भुइया तोर,
हमला नौकर जान ददा।
छेरी पठरू गाय गरू,
तोरेच आय दइहान ददा।
पांव परे म हम अव्वल
देन करेजा चान ददा।
चमकाहू तलवार तभो,
करबो हम सनमान ददा।
तुंहर असन संग का लड़बो,
हमरे हे नकसान ददा।
मालिक आंही बाहिर ले,
इंहा इही फरमान ददा।
नइये जिंकर कहूँ थिरवांह,
छत्तीसगढि़या जान ददा।
आव तुहीं मन घर मालिक
हम परदेशी तान ददा।
डॉ.परदेशीराम वर्मा
एलआईजी 168, आमदी नगर,
भिलाई.
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.
This entry was posted in Chhattisgarhi Gazal
, गज़ल
and tagged Dr.Pardeshiram Verma
. Bookmark the permalink
.
hin_Deva kas_Deva hne_Deva kas_Deva hne_Deva mar_Deva kas_Deva hne_Deva bho_Deva hne_Deva mag_Deva hne_Deva hne_Deva hne_Deva hne_Deva mar_Deva san_Deva kas_Deva hin_Deva mar_Deva mar_Deva npi_Deva bho_Deva hne_Deva eng_Latn hin_Deva eng_Latn eng_Latn unk